Diari Oficial de la Generalitat Valenciana


Sumari del DOGV 1566, del 17-06-1991 (1991/821541)

ACORD de 29 de maig de 1991, del Govern valencià ; pel qual s'aprova definitivament el Projecte de modificació puntual de la zona del polígon industrial núm . 2 del pla general d'ordenació urbana de Teulada, d'adequació de zones verdes i viari.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1566

Data del DOGV
:   17-06-1991

Secció del DOGV
:   ALTRES DISPOSICIONS

Número del document
:   1991/821541


Data del document
:   29-05-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 29 de maig de 1991, del Govern Valencià, pel qual aprova definitivament el Projecte de modificació puntual de la zona del polígon industrial núm. 2 del Pla General d'Ordenació Urbana de Teulada, d'adequació de zones verdes i viari.  
El Govern valencià en la reunió del dia 29 de maig de 1991 adoptà l'acord següent:  
«Vist l?expedient de modificació puntual de la Zona del polígon industrial núm. 2 del pla general d'ordenació urbana de Teulada d'adequació de zones verdes i viari contigu del terrenys compresos en la unitat d'actuació núm. 0 (sòl industrial).  
El 20 de desembre de 1989 s'acordà, per la majoria absoluta legal dels membres de la corporació municipal, l'aprovació inicial del Projecte de modificació puntual de la zona del polígon industrial núm. 2 del pla general d'ordenació urbana del terme municipal de Teulada (Alacant).  
El 12 de gener de 1990 es va publicar en un periòdic de la localitat l?edicte de l'Ajuntament de Teulada pel qual se sotmetia a informació pública l'aprovació inicial de la modificació puntual, i es va publicar el 27 de febrer de 1990 en el Butlletí Oficial de la Província d'Alacant.  
Per certificació del secretari de l'ajuntament de 29 de març de 1990 s'acreditava que l?edicte d'aprovació inicial de l?esmentada modificació ha estat exposat al públic durant el termini d'un mes i que no s'hi havien efectuat al·legacions.  
El 25 de maig de 1990, la majoria absoluta legal de la corporació acordà l'aprovació provisional de l?esmentada modificació i la tramesa de l?expedient a la Conselleria d'Obres Públiques, Urbanisme i Transports per a continuar el procediment i demanar el dictamen favorable del Consell d'Estat.  
El 27 de juliol de 1990, l'Ajuntament de Teulada envià la documentació relativa a l?expedient tramitat per a la modificació del pla general d'ordenació urbana, per tal de sol·licitar el preceptiu dictamen del Consell d'Estat.  
El Conseller d'Obres Públiques, Urbanisme i Transports emeté un informe favorable sobre el projecte mitjançant una resolució de data 4 d'octubre de 1990.  
El 14 de febrer de 1991, la Comissió Permanent del Consell d'Estat emeté un dictamen favorable respecte d'aquest expedient, i conclogué que procedeix sotmetre a l'aprovació del Govern valencià l?expedient relatiu al Projecte de modificació puntual de la zona del polígon núm. 2 del pla general d'ordenació urbana de Teulada.  
La modificació puntual que es pretén, consisteix en l'adequació de les zones verdes i el viàrie contigu dels terrenys compresos en la unitat d'actuació núm. 0 (sòl industrial), delimitat com a urbà, que comprén una zona d'uns 6.500 m2.  
La pretesa modificació no significa un augment de població, l?edificació queda dins dels índex vigents, i els espais públics, vials i zones verdes queden redistribuïts de la manera més racional possible.  
La modificació proposada consisteix en una adaptació de les condicions inicials d'ordenació a la realitat del terreny i no hi ha variacions substancials en el conjunt, ni disminució d'equipaments, ni augment de l'edificabilitat, i la superfície de la nova zona verda coincideix amb l'anterior, cosa per la qual no cal efectuar la previsió de més espais lliures, segons que preveu l'article 49.2 de la Llei del Sòl.  
Vistos els preceptes legals citats, la Llei del Sòl, la Llei de Procediment Administratiu i altres de general i pertinent aplicació, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament la modificació puntual de la zona del polígon industrial núm. 2 del pla general d'ordenació urbana de Teulada, d'adequació de zones verdes i viari.»  
Contra l'acord transcrit, que esgota la via administrativa, hom pot interposar recurs de reposició davant el Govern valencià en el termini d'un mes, comptat des del dia següent al de la publicació d'aquest acord.  
València, 29 de maig de 1991.  
El Conseller Secretari del Govern Valencià,   
EMERIT BONO I MARTINEZ